Politiet: Samboeren skrev lappen
Tirsdag sendte politiet ut en pressemelding og viste til medieoppslag, særlig artikkelen i VG der flere fagpersoner har uttalt seg om verdien av en lapp som ble funnet i Tina Jørgensens leilighet. Politiets arbeid omtales som «utrolig inkompetent», med mangel på erfaring og motivasjon: – At politiet ikke er motivert til å oppklare en drapssak er en alvorlig anklage og en påstand vi ikke kan la stå uimotsagt. Tina-saken har vært vanskelig, men jeg kan forsikre om at vi hele tiden har jobbet med ett motiv, og det er å løse saken. At enkelte mener at politiet er uerfarne og inkompetente, dét får være deres mening, sier politiadvokat Bjørn Kåre Dahl. Bakgrunn: Politiet fant lapp for 15 år siden med drapssiktedes navn og nummerNår det gjelder den mye omtalte lappen, der en av de siktedes navn og telefonnummer skal ha vært skriblet ned uten at dette ble fulgt opp, bekrefter Dahl at politiet kjente til lappen. Les også: Tina hadde også kuttskader Lappen skal ha ligget fremme, lett tilgjengelig, og drapsetterforskerne VG har snakket med mener det var kontakt mellom Jørgensen og den ene siktede relativt kort tid før drapet. Dette avviser Dahl: – Det var ikke Tina som skrev den, men hennes samboer. Lappen ble skrevet etter at hun forsvant og inneholder en rekke navn. Samboeren skrev ned disse navnene i letefasen, da han ønsket å ta kontakt med en rekke mennesker for å finne ut hvor hun kunne være. Han understreker at politiet hele tiden jobbet på den måten som de mente var mest hensiktsmessig for å komme fram til et svar: – Politiet har hele tiden vært klar over at Tina hadde tilbrakt sommerferier i Lyngdal. Det ga likevel ikke grunnlag for å rette mistanken dit. Vi hadde ingen konkrete opplysninger om at personer fra dette miljøet hadde vært i Stavanger på det tidspunktet Tina forsvant. Vi hadde heller ingen opplysninger som tydet på at Tina skulle ha vært i konflikt med noen i Lyngdal, sier Dahl. VG+: Venninnen snakker 15 år etter Tina-drapetGjennombruddet i den 15 år gamle drapssaken kom for knapt to uker siden, da politiet pågrep og siktet fire menn med tilknytning til Lyngdal. Alle fire sitter i varetekt og er avhørt av politiet, som nå er i gang med en rekke vitneavhør. En av de siktede ble tirsdag avhørt for andre gang, uten at politiet ønsker å si noe om innholdet i avhøret eller hvor lenge det varte. Mannen (36), som selv meldte seg til politiet på oppfordring, står fremdeles fast på at han ikke er skyldig i verken drap eller medvirkning til drap. – Politiet har gjort en del etterforskning og hadde ting de ønsket å sjekke med ham. Han svarer på det han blir spurt om og stiller seg uforstående til siktelsen. Han har ikke endret noe på hvordan han ser på dette, sa 36-åringens forsvarer, Trond Wåland, til VG tirsdag. Les også: Bevisene som kan løse Tina-saken
Etterforskningen av drapet på Tina Jørgensen for 15 år siden har den siste uka fått mye omtale og kritikk. Politiet i Rogaland tar nå til motmæle.